gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4234, del 23-04-2002 (2002/3740)

Informació pública de l'alternativa tècnica del programa d'actuació integrada de la unitat d'execució número 3, del pla parcial Serra Verda.
--------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3740


Organisme emissor
:   Ajuntament de Callosa d’en Sarrià

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 3, del pla parcial Serra Verda. [2002/S3740]
  
La Comissió de Govern, en sessió ordinària celebrada el dia 4 d'abril de 2002, va adoptar entre altres l'acord següent:
  
Sotmetre a informació pública per un termini de 20 dies, comptadors des de l'endemà de la publicació en el Diari Oficial de la Generalitat Valenciana, i també en un diari no oficial d'àmplia difusió a la localitat, l'alternativa tècnica del programa d'actuació integrada de la unitat d'execució número 3, del pla parcial Serra Verda, junt amb la documentació que es relaciona:
  
Projecte d'urbanització de la unitat d'execució número 3 Serra Verda.
  
Durant el termini d'exposició pública l'expedient podrà ser examinat a l'Oficina Tècnica de l'Ajuntament, i es podran presentar al·legacions a aquesta i altres alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que estimen convenients en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en els salons de la casa consistorial a les 10.00 hores de la primera data hàbil a la conclusió del termini per a presentar-les durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquest termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar alternativa tècnica substancialment distinta a la inicial i presentara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui, per desconéixer-la, presenten pliques prematurament.
  
La qual cosa es fa pública perquè se'n prenga coneixement, de conformitat amb el que estableix l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4215, del 22-03-2002 (2002/2708)

Informació pública del projecte de pla especial d'ordenació d'usos en l'illa delimitada per l'avinguda de Primat Reig, carrer de Gascó Oliag, avinguda de Menéndez Pelayo i carrer del Doctor Gómez Ferrer.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2708


Organisme emissor
:   Ajuntament de València

Tipus de document
:   Anunci

Informació pública del projecte de pla especial d'ordenació d'usos en l'illa delimitada per l'avinguda de Primat Reig, carrer de Gascó Oliag, avinguda de Menéndez Pelayo i carrer del Doctor Gómez Ferrer. [2002/M2708]
  
L'ajuntament en ple, en sessió celebrada el 22 de febrer de 2002, va adoptar el següent acord:
  
«Vist el projecte de pla especial d'ordenació d'usos en l'illa delimitada per l'avinguda de Primat Reig, carrer de Gascó Oliag, avinguda de Menéndez Pelayo i carrer del Doctor Gómez Ferrer; en virtut del que disposa la disposició addicional tercera en relació amb l'article 38.2 de la Llei 6/1994, de 15 de novembre, Reguladora de l'Activitat Urbanística; vistos els informes del Servei de Planejament; i amb el dictamen previ de la Comissió Informativa d'Urbanisme, s'acorda:
  
Sotmetre a informació pública pel termini d'un mes (amb l'efecte suspensiu de llicències de l'article 57 de la Llei 6/1994, Reguladora de l'Activitat Urbanística, i resta de preceptes concordants), mitjançant anuncis en el Diari Oficial de la Generalitat Valenciana i en un diari no oficial d'àmplia difusió a la localitat, el projecte de pla especial d'ordenació d'usos en l'illa delimitada per l'avinguda de Primat Reig, carrer de Gascó Oliag, avinguda de Menéndez Pelayo i carrer del Doctor Gómez Ferrer, promogut per la Universitat de València.»
  
I de conformitat amb el que estableix l'article 38 de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, a comptar des de l'endemà de la publicació d'aquest acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4168, del 15-01-2002 (2001/12634)

Acord d'iniciació de l'expedient d'anul·lació de l'autorització sanitària per cessament de l'activitat.
-------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12322


Organisme emissor
:   Conselleria de Sanitat

Tipus de document
:   Acord

Acord d'iniciació de l'expedient d'anul·lació de l'autorització sanitària per cessament de l'activitat. [2001/12686]
  
Vista l'acta d'inspecció número 25179, de 23.01.2001, formalitzada a l'establiment de la senyora Isabel Pérez Salaz, situat al carrer de la Llibertat, s/n, de Massamagrell, en què consta que l'activitat ha cessat.
  
Atés el que disposa l'article 6 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors.
  
Acorde
  
Iniciar l'expedient número AB-57/01, d'anul·lació de l'autorització sanitària de l'establiment amb número CC 5823/V .
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Ordre de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtenir informació sobre l'estat de la tramitació del seu procediment, pot adreçar-se a aquest centre, situat a València, al carrer de Sant Vicent, 83, telèfon 19 496 45 50, o a la direcció territorial situada a la mateixa adreça.
Diari Oficial de la Generalitat Valenciana


Sumari del DOGV 4225, del 10-04-2002 (2002/3178)

Informació pública del programa d'actuació integrada per a la urbanització del carrer Bautista Aznar, de l'Ajuntament de Sant Vicent del Raspeig.
-------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3178


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública del programa d'actuació integrada per a la urbanització del carrer Bautista Aznar, de l'Ajuntament de Sant Vicent del Raspeig. [2002/S3178]
  
La Comissió de Govern de 7 de març de 2002, va acordar el següent:
  
Sotmetre a informació pública, per termini de 20 dies, comptadors des de l'endemà de la publicació del corresponent edicte en el Diari Oficial de la Generalitat Valenciana, l'alternativa tècnica de programa d'actuació integrada, de promoció directa municipal, per a la urbanització del carrer Bautista Aznar (Tramo c/ F. García Lorca-c/ Pizarro), amb delimitació de la unitat d'execució, a efectes de formular al·legacions.
  
L'expedient complet estarà exposat al públic durant l'esmentat termini en l'Ajuntament de Sant Vicent del Raspeig, Departament d'Urbanisme, situat a la plaça d'Espanya, núm. 1, en horari de 09.00 a 13.00 hores.
  
Tot això d'acord amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4231, del 18-04-2002 (2002/2203)

Notificació al senyor Jurguen Eiserbeck. Expedient número COST/041197/1366.
---------------------------------------------------------------------------

### Dades del document

Número de DOGV
:   4231

Data del DOGV
:   18-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2203


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Jurguen Eiserbeck. Expedient número COST/041197/1366. [2002/Q2203]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE número 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE número 12, de 14 de gener de 1999), es fa pública la notificació de la resolució dels expedients sancionadors que s'indiquen, instruïts pel Servei de Gestió de Ports, a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, aquesta no s'ha pogut realitzar.
  
València, 26 de febrer de 2002.- L'instructor de l'expedient: José Luis Martínez Zahonero.
  
Expedient: COST/041197/1366
  
Article: 175.2.e del Reglament de Costes
  
Llei: 22/1992, de 28 de juliol, de Costes i el seu reglament
  
Denunciat/ada: Jurguen Eiserbeck
  
Data de la denúncia
  
Identificació: 11.12.1997
  
Sanció (euros): 435,66
Diari Oficial de la Generalitat Valenciana


Sumari del DOGV 4221, del 04-04-2002 (2002/3219)

RESOLUCIÓ de 25 de març de 2002, de la Conselleria d'Agricultura, Pesca i Alimentació, per la qual se sol·licita informació de declaració de danys provocats per les adversitats climàtiques patides durant l'any 2001 pels productors de raïm de taula de la comarca del Vinalopó.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3219


Data del document
:   25-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * condicions atmosfèriques
    * raïm
    * ajuda pública
    * desastre natural

RESOLUCIÓ de 25 de març de 2002, de la Conselleria d'Agricultura, Pesca i Alimentació, per la qual se sol·licita informació de declaració de danys provocats per les adversitats climàtiques patides durant l'any 2001 pels productors de raïm de taula de la comarca del Vinalopó. [2002/3219]
  
Durant l'any 2001, a la comarca del Vinalopó s'han produït diferents adversitats climàtiques que han provocat importants danys en les explotacions agrícoles dedicades al cultiu del raïm de taula, tant en quantitat com en qualitat.
  
La Conselleria d'Agricultura, Pesca i Alimentació, sensibilitzada davant aquesta situació, ha realitzat una valoració de danys sobre les diferents varietats afectades. D'una banda, els efectes causats per aquestes adversitats climàtiques no estan previstos en les condicions d'assegurament actuals. D'altra banda, interessa conéixer el dany provocat a escala de parcel·la en les explotacions que hagen assegurat les seues produccions dins del Pla d'Assegurances Agràries Combinades 2001, per a les opcions de contractació que impliquen la major cobertura de riscos.
  
Per això, i a fi d'obtenir aquesta informació, s'obri un període de quinze dies, comptadors a partir de la data de publicació d'aquesta convocatòria, perquè voluntàriament els titulars d'explotacions agrícoles dedicades al cultiu del raïm de taula a la comarca del Vinalopó efectuen la presentació de la declaració de danys, sempre que superen el 30% de la collita.
  
Caldrà adjuntar a aquesta declaració:
  
- Fotocòpia confrontada de la pòlissa d'assegurança agrària combinada del Pla 2001, per a les opcions de contractació A i C, per a totes les varietats.
  
- Fotocòpia confrontada de justificants de la recol·lecció de fruita de les parcel·les afectades, corresponent a la campanya 2001-2002, a través de cooperativa, SAT o empreses dedicades al comerç lliure.
  
L'aportació de la documentació indicada es realitzarà a través de les dependències de la Conselleria d'Agricultura, Pesca i Alimentació, d'acord amb el model de declaració que s'hi adjunta.
Diari Oficial de la Generalitat Valenciana


Sumari del DOGV 4169, del 16-01-2002 (2001/12879)

RESOLUCIÓ de 4 de desembre de 2001, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 013/01, sobre una generació de crèdit en el capítol VI del pressupost de l'IVIA per a l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12531


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 4 de desembre de 2001, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 013/01, sobre una generació de crèdit en el capítol VI del pressupost de l'IVIA per a l'exercici 2001. [2001/A12676]
  
Vista la proposta elevada pel director de l'Institut Valencià d'Investigacions Agràries (IVIA) amb data de 3 de desembre de 2001.
  
A tenor del disposat a l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de generacions de crèdit derivades d'aportacions de tercers de caràcter finalista als titulars dels departaments ministerials.
  
En virtut del que es disposa a l'article 64 del Text Refós de la Llei d'Hisenda Pública de la Generalitat Valenciana, pel qual es substitueix la fiscalització prèvia per control financer anual en les entitats autònomes de naturalesa mercantil, industrial, financera o anàloga de la Generalitat Valenciana.
  
Fent ús de les atribucions que em confereix la Llei 4/1991, de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article 8 del Decret 233/1991, de 9 de desembre, del Consell de la Generalitat Valenciana, pel qual s'aprovava el Reglament de l'IVIA, i amb l'acord favorable del Consell Rector, resolc:
  
Primer
  
Autoritzar l'augment de crèdit en les aplicacions pressupostaries i pels imports que a continuació es detallen:
  
Aplicació Import
  
12.6DI060003 232.940 PTA
  
Total 232.940 PTA
  
Segon
  
Les majors despeses es financen amb càrrec a les següents partides d'ingrés:
  
Partida Import
  
750.00 Transferència capital altres ens públics 232.940 PTA
  
Total ingressos majors: 232.940 PTA
Diari Oficial de la Generalitat Valenciana


Sumari del DOGV 4167, del 14-01-2002 (2001/12836)

Informació pública de l'aprovació de l'escut heràldic municipal de l'Ajuntament d'Herbés.
-----------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12680


Organisme emissor
:   Ajuntament d'Herbers

Tipus de document
:   Anunci

Informació pública de l'aprovació de l'escut heràldic municipal de l'Ajuntament d'Herbés. [2001/A12669]
  
Després que el Ple d'aquesta corporació ha aprovat provisionalment, amb data 6 de setembre de 2001, la forma de l'escut heràldic municipal, de conformitat amb el que disposa el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, s'exposa al públic a les oficines d'aquest Ajuntament perquè en el termini d'un mes, comptador des de l'endemà de la publicació d'aquest anunci en el Diari Oficial de la Generalitat Valenciana, puga ser examinat i s'hi puguen presentar les reclamacions i suggeriments que es consideren oportuns formular.
Diari Oficial de la Generalitat Valenciana


Sumari del DOGV 4289, del 10-07-2002 (2002/7069)

Notificació a la senyora Patricia Nogales López.
------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7069


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Patricia Nogales López. [2002/7069]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'objeccions per falta de documents de la Sra. Patricia Nogales López, atés que no s'ha pogut realitzar en el seu domicili.
  
Amb relació amb l'expedient de referència que es troba en tràmit en este Servici Territorial i, examinada la documentació presentada, s'observa la falta de documents, així com les objeccions que s'indiquen a continuació:
  
Hem justificat la recepció de la documentació aportada, rentes dels anys 1999 i 2000, però estem a la espera de la documentació relativa a aigua i llum que també se li requeria amb data 29d'agost de 2001.
  
Les fotocòpies aniran acompanyades de l'original per a ser confrontades.
  
La qual cosa se li comunica i se li fa saber que disposa d'un termini de quinze dies naturals, comptadors des del següent a la notificació del present requeriment, perquè esmene les objeccions indicades i, si correspon, aporte els documents que s'indiquen. Se li advertix que si així no ho fera, es declararà que ha perdut el dret al trámit i es dictarà l'oportuna resolució de l'expedient, o si procedix, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. (BOE 27.11.92)
Diari Oficial de la Generalitat Valenciana


Sumari del DOGV 4193, del 19-02-2002 (2002/1525)

Informació pública de la modificació puntual del Pla General per al canvi d'ús de les parcel·les dotacionals DE-13 i EE-15 del pla parcial Les Llances (construcció en la zona de Les Llances d'un nou col·legi públic). (Expedient 121. 72/2001).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1525


Organisme emissor
:   Ajuntament del Campello

Tipus de document
:   Anunci

Informació pública de la modificació puntual del Pla General per al canvi d'ús de les parcel·les dotacionals DE-13 i EE-15 del pla parcial Les Llances (construcció en la zona de Les Llances d'un nou col·legi públic). (Expedient 121- 72/2001). [2002/S1525]
  
L'Ajuntament ple en sessió celebrada el dia 24 de gener de 2002, amb relació amb l'expedient de modificació de l'ús de les parcel·les dotacionals DE-13 i EE-15 del pla parcial Les Llances, va adoptar acord que literalment diu el següent:
  
«1. Sotmetre a informació pública el projecte de modificació puntual del Pla General d'Ordenació Urbana de referència, per termini d'un mes amb anunci en el Diari Oficial de la Generalitat Valenciana, i en un diari no oficial d'àmplia difusió en la localitat.
  
2. Remetre còpia d'aquesta modificació a la Conselleria de Cultura, Educació i Ciència, atés que la modificació afecta a una parcel·la qualificada actualment com a dotacional escolar».
  
Durant l'esmentat termini d'un mes comptador des de la publicació d'aquest anunci en el Diari Oficial de la Generalitat Valenciana, es podrà consultar l'expedient en el Negociat de Planejament - Gestió d'aquest ajuntament, de dilluns a divendres en horari de 10.00 a 14.00 hores, i presentar les al·legacions que s'estimen oportunes, de conformitat amb el que estableixen els articles 38 i 55 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística. Cosa que es publica perquè se'n prenga coneixement.